CELEX: E2016P0020
Language: et
Date: 2016-12-20 00:00:00
Title: Ettevõtjate Autonomy Capital (Jersey) LP ja Eaton Vance Management 20. detsembril 2016 EFTA järelevalveameti vastu algatatud hagi (kohtuasi E-20/16)

9.3.2017   
            
            
               ET
            
            
               Euroopa Liidu Teataja
            
            
               C 73/22
            
         Ettevõtjate Autonomy Capital (Jersey) LP ja Eaton Vance Management 20. detsembril 2016 EFTA järelevalveameti vastu algatatud hagi
   (kohtuasi E-20/16)
   (2017/C 73/12)
   Ettevõtjad Autonomy Capital (Jersey) LP ja Eaton Vance Management, keda esindavad Pétur Örn Sverrisson hrl. ja Halldór Backman hrl., Morrison & Foerster (UK) LLP, Citypoint, One Ropemaker Street, London EC2Y 9AW, esitasid EFTA kohtule 20. detsembril 2016 hagi EFTA järelevalveameti vastu.
   Hagejad taotlevad, et EFTA kohus:
   
               1.
            
            
               tunnistaks kehtetuks kostja 23. novembri 2016. aasta otsuse, millega lõpetati hagejate poolt Islandi vastu esitatud kaebuse menetlemine, ja
            
         
               2.
            
            
               mõistaks hagejate kohtukulud käesolevas menetluses välja kostjalt.
            
         Õiguslik ja faktiline taust ning hagi toetuseks esitatud väited:
   
               —
            
            
               Hagejad väidavad, et Islandi parlamendi vastu võetud aktiga nr 37/2016 diskrimineeritakse kodakondsuse alusel, kuna sellega on kehtestatud ulatuslikud nõuded (ja karistused nimetatud nõuete täitmata jätmise korral) offshore Islandi kroonide omanikele, kellest enamik on Islandi mitteresidendid, kuid ei ole pandud samaväärseid nõudeid Islandi kroonide omamaistele omanikele.
            
         
               —
            
            
               Hagejate väitel tugines EFTA järelevalveamet Euroopa Majanduspiirkonna lepingu artiklile 43, kui ta väitis, et Islandil oli ja on jätkuvalt luba teha erand oma kohustusest austada Euroopa Majanduspiirkonna lepingus sätestatud põhivabadusi.
            
         
               —
            
            
               Hagejad väidavad, et EFTA järelevalveamet hindas ekslikult EMP-EFTA riikidele artikliga 43 antud kaalutlusõigust ja seega ei rahulda Island artikli 43 lõikes 4 sätestatud kriteeriumi.
            
         
               —
            
            
               Lisaks sellele väidavad hagejad, et sõltumata asjaoludest peab igasugune erand Euroopa Majanduspiirkonna lepingust tulenevast kohustusest olema kooskõlas proportsionaalsuse põhimõttega ega tohi olla ulatuslikum, kui on hädavajalik ootamatult tekkinud raskustest ülesaamiseks. Hagejate väitel ei ole aktiga nr 37/2016 kehtestatud kontrollimeetmed proportsionaalsed, need ei aita lahendada Islandi valitsusele muret tekitavat küsimust ja lisaks sellele on Islandi ametivõimud jätnud tähelepanuta neile soovitatud tunduvalt vähem kitsendavad võimalused.